# Jurnalul Oficial C 372A/11 o

| | ISSN 1977-1029 |
| --- | --- |
| Jurnalul Oficial
  al Uniunii Europene | C 372A |
| | |
| Ediţia în limba română | Comunicări şi informări | Anul 5911 octombrie 2016 |

ISSN 1977-1029

Jurnalul Oficial

al Uniunii Europene

C 372A

Ediţia în limba română

Comunicări şi informări

Anul 5911 octombrie 2016

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2016/C 372 A/01 | Anunț de post vacant pentru funcția de director executiv al Agenției Europene pentru Produse Chimice (ECHA) Helsinki (Agent temporar – gradul AD 14) (COM/2016/20017) | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2016/C 372 A/01

Anunț de post vacant pentru funcția de director executiv al Agenției Europene pentru Produse Chimice (ECHA) Helsinki (Agent temporar – gradul AD 14) (COM/2016/20017)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 11.10.2016 | RO | Jurnalul Oficial al Uniunii Europene | CA 372/1 |
| --- | --- | --- | --- |

11.10.2016

RO

Jurnalul Oficial al Uniunii Europene

CA 372/1

---

Anunț de post vacant pentru funcția de director executiv al Agenției Europene pentru Produse Chimice (ECHA) Helsinki (Agent temporar – gradul AD 14)

(COM/2016/20017)

(2016/C 372 A/01)

Cine suntem

Agenția Europeană pentru Produse Chimice (ECHA), creată la 1 iunie 2007 prin Regulamentul REACH și cu sediul la Helsinki, în Finlanda, joacă un rol central în punerea în aplicare a regulamentelor REACH, CLP, BPR și PIC.

REACH (1) este Regulamentul privind înregistrarea, evaluarea, autorizarea și restricționarea substanțelor chimice. Acesta a intrat în vigoare la 1 iunie 2007. Regulamentul modernizează și îmbunătățește precedentul cadru legislativ al Uniunii Europene privind substanțele chimice. Dispozițiile articolelor 75-111 din Regulamentul REACH reglementează funcționarea agenției și descriu sarcinile pe care trebuie să le îndeplinească aceasta.

CLP (2) este Regulamentul privind clasificarea, etichetarea și ambalarea substanțelor chimice. Acesta a intrat în vigoare la 20 ianuarie 2009. Articolul 50 din regulament descrie sarcinile care îi revin agenției.

BPR (3) este Regulamentul privind produsele biocide, care a intrat în vigoare în 2013 și care se referă la introducerea pe piață și la utilizarea produselor biocide, menite să asigure protecția omului, a animalelor, a materialelor sau a obiectelor împotriva organismelor dăunătoare, cum ar fi bacteriile, prin acțiunea substanțelor active conținute în produsul biocid. Dispozițiile articolului 74 din BRP descriu rolul agenției.

PIC (4) este Regulamentul privind consimțământul prealabil în cunoștință de cauză, care a intrat în vigoare în 2014 și care reglementează importul și exportul anumitor substanțe chimice periculoase și stabilește obligații pentru întreprinderile care doresc să exporte aceste substanțe chimice în țări din afara UE. Acesta pune în aplicare, în cadrul Uniunii Europene, Convenția de la Rotterdam privind procedura de consimțământ prealabil în cunoștință de cauză aplicabilă anumitor produși chimici periculoși și pesticide care fac obiectul comerțului internațional. Dispozițiile articolului 6 din PIC prezintă sarcinile pe care trebuie să le îndeplinească agenția.

Pentru informații suplimentare, vă rugăm să consultați următorul site internet:

http://www.ECHA.europa.eu/

Ce propunem

Directorul executiv este reprezentantul legal și imaginea publică a ECHA și răspunde în fața Consiliului de administrație al ECHA, instituit în temeiul articolului 78 din Regulamentul (CE) nr. 1907/2006 de înființare a agenției. Directorul executiv va conduce și va gestiona ECHA și își va asuma responsabilitatea generală pentru activitățile agenției, asigurând îndeplinirea obiectivelor ECHA.

Directorul executiv este complet independent în îndeplinirea îndatoririlor sale, fără a aduce atingere competențelor respective ale Comisiei și ale Consiliului de administrație.

Directorului executiv îi revin următoarele responsabilități:

| — | administrarea curentă a agenției care, în 2016, dispune de un buget de aproximativ 107 milioane EUR și are 591 de angajați; |
| --- | --- |

—

administrarea curentă a agenției care, în 2016, dispune de un buget de aproximativ 107 milioane EUR și are 591 de angajați;

| — | gestionarea ECHA în conformitate cu dispozițiile de instituire din Regulamentul REACH, cu legislația aplicabilă în vigoare și cu deciziile Consiliului de administrație; |
| --- | --- |

—

gestionarea ECHA în conformitate cu dispozițiile de instituire din Regulamentul REACH, cu legislația aplicabilă în vigoare și cu deciziile Consiliului de administrație;

| — | asumarea responsabilității generale pentru gestionarea eficace și eficientă a personalului ECHA și cultivarea spiritului de echipă și a unui mediu de lucru adecvat; |
| --- | --- |

—

asumarea responsabilității generale pentru gestionarea eficace și eficientă a personalului ECHA și cultivarea spiritului de echipă și a unui mediu de lucru adecvat;

| — | gestionarea tuturor resurselor agenției necesare pentru desfășurarea activității organelor din cadrul său, inclusiv punerea la dispoziție a sprijinului științific și tehnic corespunzător; |
| --- | --- |

—

gestionarea tuturor resurselor agenției necesare pentru desfășurarea activității organelor din cadrul său, inclusiv punerea la dispoziție a sprijinului științific și tehnic corespunzător;

| — | elaborarea strategiei și a proiectelor de programe de lucru ale ECHA, precum și prezentarea de rapoarte în fața Consiliului de administrație cu privire la gestionarea acestora și la procedurile de elaborare a politicilor; |
| --- | --- |

—

elaborarea strategiei și a proiectelor de programe de lucru ale ECHA, precum și prezentarea de rapoarte în fața Consiliului de administrație cu privire la gestionarea acestora și la procedurile de elaborare a politicilor;

| — | prezentarea de rapoarte cu privire la implementarea programelor de lucru și a deciziilor adoptate de Consiliul de administrație; |
| --- | --- |

—

prezentarea de rapoarte cu privire la implementarea programelor de lucru și a deciziilor adoptate de Consiliul de administrație;

| — | asigurarea secretariatului pentru Consiliul de administrație; |
| --- | --- |

—

asigurarea secretariatului pentru Consiliul de administrație;

| — | asumarea responsabilității generale pentru executarea globală a sarcinilor încredințate ECHA, inclusiv supravegherea calității sistemelor de control intern și de gestiune ale agenției; |
| --- | --- |

—

asumarea responsabilității generale pentru executarea globală a sarcinilor încredințate ECHA, inclusiv supravegherea calității sistemelor de control intern și de gestiune ale agenției;

| — | pregătirea și execuția bugetului ECHA în conformitate cu Regulamentul financiar cadru (5) pentru agenții și asigurarea faptului că bugetul este gestionat eficient și în conformitate cu principiile bunei gestiuni financiare; |
| --- | --- |

—

pregătirea și execuția bugetului ECHA în conformitate cu Regulamentul financiar cadru (5) pentru agenții și asigurarea faptului că bugetul este gestionat eficient și în conformitate cu principiile bunei gestiuni financiare;

| — | asumarea responsabilității generale pentru chestiunile financiare ale ECHA, inclusiv pentru conturile finale și deciziile de finanțare; |
| --- | --- |

—

asumarea responsabilității generale pentru chestiunile financiare ale ECHA, inclusiv pentru conturile finale și deciziile de finanțare;

| — | reprezentarea ECHA și comunicarea cu diversele părți interesate și cu publicul privind toate aspectele care intră în sfera de competență a agenției; |
| --- | --- |

—

reprezentarea ECHA și comunicarea cu diversele părți interesate și cu publicul privind toate aspectele care intră în sfera de competență a agenției;

| — | asigurarea cooperării cu Comisia Europeană, Parlamentul European și statele membre, precum și cu organismele competente din statele membre care îndeplinesc sarcini similare cu cele ale ECHA; |
| --- | --- |

—

asigurarea cooperării cu Comisia Europeană, Parlamentul European și statele membre, precum și cu organismele competente din statele membre care îndeplinesc sarcini similare cu cele ale ECHA;

| — | asigurarea respectării termenelor stabilite prin legislația Uniunii pentru adoptarea avizelor de către agenție; |
| --- | --- |

—

asigurarea respectării termenelor stabilite prin legislația Uniunii pentru adoptarea avizelor de către agenție;

| — | asigurarea coordonării adecvate între comitetele sale. |
| --- | --- |

—

asigurarea coordonării adecvate între comitetele sale.

Profilul căutat (criterii de selecție)

Candidații ar trebui să aibă:

(a)   Experiență într-o funcție de conducere, în special:

| — | capacitatea de a conduce o organizație de tipul ECHA, atât la nivel strategic, cât și din punctul de vedere al gestionării operaționale; |
| --- | --- |

—

capacitatea de a conduce o organizație de tipul ECHA, atât la nivel strategic, cât și din punctul de vedere al gestionării operaționale;

| — | o excelentă capacitate de a elabora și de a pune în practică o viziune strategică, de a stabili obiective, de a motiva și de a conduce personalul într-un mediu multicultural și multilingv; |
| --- | --- |

—

o excelentă capacitate de a elabora și de a pune în practică o viziune strategică, de a stabili obiective, de a motiva și de a conduce personalul într-un mediu multicultural și multilingv;

| — | competențe decizionale foarte bune, inclusiv capacitatea de a lua decizii în privința unor probleme complexe; |
| --- | --- |

—

competențe decizionale foarte bune, inclusiv capacitatea de a lua decizii în privința unor probleme complexe;

| — | experiență demonstrată în gestionarea resurselor bugetare, financiare și umane într-un context național, european și/sau internațional; |
| --- | --- |

—

experiență demonstrată în gestionarea resurselor bugetare, financiare și umane într-un context național, european și/sau internațional;

| — | o viziune clară în ceea ce privește promovarea misiunii ECHA de a genera beneficii pentru sănătatea umană și pentru mediu, precum și pentru inovare și competitivitate, și în ceea ce privește aplicarea principiilor sale directoare de deschidere, transparență, independență și excelență științifică. |
| --- | --- |

—

o viziune clară în ceea ce privește promovarea misiunii ECHA de a genera beneficii pentru sănătatea umană și pentru mediu, precum și pentru inovare și competitivitate, și în ceea ce privește aplicarea principiilor sale directoare de deschidere, transparență, independență și excelență științifică.

(b)   Cunoștințe tehnice, în special:

| — | o foarte bună cunoaștere a aspectelor legate de sănătate, mediu, inovare și piața internă din legislația europeană privind substanțele chimice; |
| --- | --- |

—

o foarte bună cunoaștere a aspectelor legate de sănătate, mediu, inovare și piața internă din legislația europeană privind substanțele chimice;

| — | experiența și practica într-unul sau mai multe din următoarele domenii ar constitui un avantaj: protecția sănătății umane și/sau a mediului, evaluarea și/sau gestionarea riscurilor din domeniul substanțelor chimice, tehnologiile informației. În mod ideal, această experiență ar trebui să fi fost dobândită într-o organizație națională, europeană sau internațională; |
| --- | --- |

—

experiența și practica într-unul sau mai multe din următoarele domenii ar constitui un avantaj: protecția sănătății umane și/sau a mediului, evaluarea și/sau gestionarea riscurilor din domeniul substanțelor chimice, tehnologiile informației. În mod ideal, această experiență ar trebui să fi fost dobândită într-o organizație națională, europeană sau internațională;

| — | o foarte bună înțelegere a instituțiilor europene și a modului în care acestea funcționează și interacționează între ele; |
| --- | --- |

—

o foarte bună înțelegere a instituțiilor europene și a modului în care acestea funcționează și interacționează între ele;

(c)   Aptitudini de comunicare și negociere, în special:

| — | capacitatea de a comunica eficient și fluent, într-un mod transparent și deschis, cu părțile interesate, cu publicul, cu autoritățile publice europene, internaționale, naționale și locale, cu organizațiile internaționale, cu presa etc.; |
| --- | --- |

—

capacitatea de a comunica eficient și fluent, într-un mod transparent și deschis, cu părțile interesate, cu publicul, cu autoritățile publice europene, internaționale, naționale și locale, cu organizațiile internaționale, cu presa etc.;

| — | experiență solidă de negociere într-un mediu internațional; |
| --- | --- |

—

experiență solidă de negociere într-un mediu internațional;

| — | aptitudini interpersonale excelente și capacitatea de a menține relații corespunzătoare cu instituțiile UE și cu autoritățile competente din statele membre. |
| --- | --- |

—

aptitudini interpersonale excelente și capacitatea de a menține relații corespunzătoare cu instituțiile UE și cu autoritățile competente din statele membre.

Avantaje:

| — | experiență dobândită într-un mediu multicultural. |
| --- | --- |

—

experiență dobândită într-un mediu multicultural.

Condiții esențiale (criterii de eligibilitate)

Pentru a fi luați în considerare pentru etapa de selecție, candidații trebuie să îndeplinească următoarele criterii formale la data-limită de depunere a candidaturilor:

| — | Cetățenie: Candidații trebuie să fie cetățeni ai unuia dintre statele membre ale Uniunii Europene sau ai unei țări din Spațiul Economic European. |
| --- | --- |

—

Cetățenie: Candidații trebuie să fie cetățeni ai unuia dintre statele membre ale Uniunii Europene sau ai unei țări din Spațiul Economic European.

| — | Titlu sau diplomă universitară: candidații trebuie să aibă fie:






  — | un nivel de studii care să corespundă unui ciclu complet de studii universitare absolvite cu diplomă, în cazul în care durata normală a studiilor respective este de patru ani sau mai mult; fie |
| --- | --- | --- |

—

Titlu sau diplomă universitară: candidații trebuie să aibă fie:

—

un nivel de studii care să corespundă unui ciclu complet de studii universitare absolvite cu diplomă, în cazul în care durata normală a studiilor respective este de patru ani sau mai mult; fie

| — | un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, în cazul în care durata normală a studiilor respective este de cel puțin trei ani (această experiență profesională de un an nu poate fi inclusă în experiența profesională postuniversitară cerută în cele ce urmează). |
| --- | --- |

—

un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, în cazul în care durata normală a studiilor respective este de cel puțin trei ani (această experiență profesională de un an nu poate fi inclusă în experiența profesională postuniversitară cerută în cele ce urmează).

Diploma universitară ar trebui să fie, de preferință, într-un domeniu relevant pentru misiunea agenției.

| — | Experiență profesională: candidații trebuie să aibă cel puțin 15 ani de experiență postuniversitară la un nivel la care pot avea acces pe baza calificărilor menționate anterior; din cei 15 ani de experiență profesională, cel puțin cinci să fi fost dobândiți într-un domeniu comparabil cu activitățile agenției. |
| --- | --- |

—

Experiență profesională: candidații trebuie să aibă cel puțin 15 ani de experiență postuniversitară la un nivel la care pot avea acces pe baza calificărilor menționate anterior; din cei 15 ani de experiență profesională, cel puțin cinci să fi fost dobândiți într-un domeniu comparabil cu activitățile agenției.

| — | Experiență într-o funcție de conducere: din cei 15 ani de experiență profesională, cel puțin cinci să fi fost dobândiți într-o funcție de conducere la nivel înalt (6). |
| --- | --- |

—

Experiență într-o funcție de conducere: din cei 15 ani de experiență profesională, cel puțin cinci să fi fost dobândiți într-o funcție de conducere la nivel înalt (6).

| — | Cunoștințe lingvistice: Candidații trebuie să aibă o cunoaștere aprofundată a uneia dintre limbile oficiale ale Uniunii Europene și o cunoaștere satisfăcătoare a unei alte limbi oficiale a Uniunii, în măsura necesară exercitării atribuțiilor care le revin. |
| --- | --- |

—

Cunoștințe lingvistice: Candidații trebuie să aibă o cunoaștere aprofundată a uneia dintre limbile oficiale ale Uniunii Europene și o cunoaștere satisfăcătoare a unei alte limbi oficiale a Uniunii, în măsura necesară exercitării atribuțiilor care le revin.

| — | Limită de vârstă: La termenul de depunere a candidaturilor, candidații trebuie să își poată exercita, înainte de a atinge vârsta de pensionare, întregul mandat de cinci ani în conformitate cu articolul 47 litera (a) din Regimul aplicabil celorlalți agenți ai Uniunii Europene. Pentru agenții temporari ai UE încadrați în muncă după 1 ianuarie 2014, vârsta de pensionare corespunde sfârșitului lunii în care persoana respectivă împlinește vârsta de 66 de ani (7). |
| --- | --- |

—

Limită de vârstă: La termenul de depunere a candidaturilor, candidații trebuie să își poată exercita, înainte de a atinge vârsta de pensionare, întregul mandat de cinci ani în conformitate cu articolul 47 litera (a) din Regimul aplicabil celorlalți agenți ai Uniunii Europene. Pentru agenții temporari ai UE încadrați în muncă după 1 ianuarie 2014, vârsta de pensionare corespunde sfârșitului lunii în care persoana respectivă împlinește vârsta de 66 de ani (7).

Independență și declarația de interese

Directorul executiv acționează în mod independent în interesul public și declară eventualele interese despre care s-ar putea considera că îi afectează independența. Candidații trebuie să își confirme disponibilitatea de a da aceste declarații în dosarul lor de candidatură.

Având în vedere natura specială a atribuțiilor lor, candidații invitați la interviurile de preselecție trebuie să semneze o declarație referitoare la interesele lor actuale și viitoare care le-ar putea afecta independența.

Candidații trebuie, de asemenea, să respecte criteriile de eligibilitate stabilite de Consiliul de administrație al ECHA în documentul MB/45/2013 final (8).

În conformitate cu articolul 16 din Statutul funcționarilor (9), ale cărui dispoziții se aplică prin analogie agenților temporari, după încetarea raporturilor de muncă, directorul executiv are în continuare obligația de a da dovadă de integritate și discreție în ceea ce privește acceptarea anumitor funcții sau beneficii.

Aceasta include obligația de a informa Consiliul de administrație al ECHA cu suficient timp în prealabil cu privire la intenția sa de a desfășura o activitate profesională, remunerată sau nu, în primii doi ani de la data încetării raporturilor de muncă. În cazul în care activitatea respectivă are legătură cu activitatea exercitată în cadrul serviciului în decursul ultimilor trei ani și ar putea fi incompatibilă cu interesele legitime ale ECHA, Consiliul de administrație al ECHA poate, în funcție de interesul serviciului, fie să îi interzică exercitarea activității respective, fie să o condiționeze de respectarea unor condiții pe care le consideră adecvate.

Selecția și numirea

Directorul executiv va fi numit de Consiliul de administrație al ECHA, pe baza unei liste întocmite de Comisia Europeană, după ce dă o declarație în fața Parlamentului European și răspunde la întrebările adresate de acesta. Prezentul anunț de post vacant constituie baza întocmirii listei de către Comisia Europeană. Candidații trebuie să aibă în vedere faptul că includerea pe lista Comisiei Europene nu garantează numirea pe post.

Comisia Europeană va organiza selecția pentru postul de director executiv al ECHA în conformitate cu procedurile sale de selecție și recrutare (a se vedea, de asemenea, Documentul privind politica referitoare la înalții funcționari – Document on Senior Officials Policy) (10). În acest scop, Comisia va institui un comitet de selecție care îi va invita pentru un interviu pe candidații care îndeplinesc toate cerințele de eligibilitate enumerate mai sus și care au profilul cel mai potrivit pentru cerințele specifice pe baza propriilor merite și a criteriilor stabilite mai sus. Comitetul de selecție întocmește o primă listă a candidaților în vederea unui posibil interviu cu Comitetul consultativ privind numirile din cadrul Comisiei Europene (CCN). Candidații invitați la un interviu cu CCN vor fi testați într-un centru de evaluare gestionat de consultanți externi din domeniul recrutării.

În urma interviului, CCN întocmește o listă scurtă. Candidații pe care CCN îi va include pe lista scurtă vor fi invitați la un interviu cu comisarul (comisarii) responsabil(i) de domeniul respectiv.

Din motive practice și pentru a finaliza procedura de selecție cât mai repede posibil, atât în interesul candidaților, cât și al ECHA, procedura de selecție se va desfășura numai în limba engleză și/sau franceză (11). Cu toate acestea, comitetele de selecție vor verifica în cadrul interviului (interviurilor) dacă respectivii candidați îndeplinesc cerința legată de cunoașterea satisfăcătoare a unei alte limbi oficiale a UE.

După interviul cu comisarul (comisarii) responsabil(i), Comisia Europeană va adopta o listă cu candidații cei mai potriviți, care va fi comunicată Consiliului de administrație al ECHA.

Acesta intervievează candidații și numește director executiv al ECHA pe unul dintre candidații înscriși pe lista scurtă a Comisiei. Cu toate acestea, înainte de numirea sa de către Consiliul de administrație, candidatul desemnat va fi invitat să se prezinte în fața Parlamentului European și să răspundă la o serie de întrebări.

Este posibil să li se ceară candidaților să participe și la alte interviuri sau teste în afara celor indicate mai sus.

Egalitatea de șanse

Uniunea Europeană aplică o politică a egalității de șanse și a nediscriminării, în conformitate cu articolul 1d din Statutul funcționarilor (12). Aceasta acordă o mare importanță evitării oricărei forme de discriminare în procedurile sale de recrutare și încurajează în mod activ candidaturile din partea femeilor.

Condiții de încadrare în muncă

Directorul executiv va fi numit membru al personalului ECHA, în calitate de agent temporar cu gradul AD 14, în temeiul articolului 2 litera (a) din Regimul aplicabil celorlalți agenți ai Uniunii Europene (13), pentru o perioadă de cinci ani, care poate fi reînnoită o dată.

Acesta își va desfășura activitatea la Helsinki, unde se află sediul ECHA.

Procedura de depunere a candidaturii

Înainte de depunerea candidaturii, verificați cu atenție dacă îndepliniți toate criteriile de eligibilitate, în special pe cele referitoare la tipurile de diplome, experiența într-o funcție de conducere la nivel înalt și experiența profesională cerute, precum și pe cele referitoare la cunoștințele lingvistice necesare. Neîndeplinirea oricăruia dintre criteriile de eligibilitate duce la excluderea automată din procedura de selecție.

Dacă doriți să candidați, trebuie să vă înscrieți prin internet, la adresa:

https://ec.europa.eu/dgs/human-resources/seniormanagementvacancies/

și să urmați instrucțiunile menționate la această adresă privind diferitele etape ale procedurii.

Trebuie să aveți o adresă de e-mail valabilă, care va fi folosită pentru a vă confirma înscrierea și a vă contacta în diversele etape ale procedurii de selecție. Vă rugăm să informați Comisia cu privire la orice modificare a adresei dumneavoastră de e-mail.

Pentru a vă finaliza candidatura, va trebui să încărcați un CV în format PDF și să completați online o scrisoare de intenție (de maximum 8 000 de caractere). CV-ul și scrisoarea de intenție trebuie redactate în limba engleză, franceză sau germană.

După finalizarea înscrierii online, veți primi un mesaj electronic care va confirma înregistrarea candidaturii dumneavoastră. Mesajul electronic conține, de asemenea, un număr de înregistrare care va fi numărul de referință personal pentru toate aspectele legate de candidatura dumneavoastră. În cazul în care nu primiți un mesaj de confirmare, candidatura dumneavoastră nu a fost înregistrată!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct cu privire la stadiul acesteia.

Dacă aveți un handicap care vă împiedică să vă înscrieți online, vă puteți depune dosarul de candidatură (CV și scrisoare de intenție) pe suport de hârtie, prin scrisoare recomandată (14), indicând în mod clar: Vacancy for Executive Director of the European Chemicals Agency (ECHA) (COM/2016/20017). Scrisoarea recomandată trebuie să aibă data poștei anterioară sau cel mult identică cu data-limită de înscriere. Orice corespondență ulterioară între dumneavoastră și Comisia Europeană se va purta prin intermediul poștei. În acest caz, alături de CV și de scrisoarea de intenție trebuie să trimiteți un certificat, emis de un organism autorizat, care să vă ateste handicapul. De asemenea, ar trebui să specificați, pe o foaie de hârtie separată, care sunt măsurile speciale pe care considerați că ar trebui să le luăm pentru a vă facilita participarea la procesul de selecție.

În cazul în care aveți nevoie de mai multe informații sau întâmpinați probleme tehnice, vă rugăm să trimiteți un mesaj la următoarea adresă: HR-MANAGEMENT-ONLINE@ec.europa.eu

Data-limită

Data-limită pentru înscriere este 10.11.2016. Înscrierea online nu va mai fi posibilă după ora 12.00 (la amiază), ora Bruxelles-ului.

Trebuie să finalizați înscrierea online în termenul fixat. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întreaga procedură. Odată expirat termenul-limită pentru efectuarea înscrierii, nu vă veți mai putea înscrie. Nu se acceptă înscrierile prin e-mail după expirarea termenului-limită.

Informații importante pentru candidați

Se reamintește candidaților că deliberările diferitelor comitete de selecție sunt confidențiale. Se interzice candidaților sau oricărei alte persoane care acționează în numele lor să stabilească contacte directe sau indirecte cu membrii acestor comitete.

Protecția datelor cu caracter personal

Comisia Europeană (în faza pregătitoare) și ECHA (într-o fază ulterioară) se vor asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (15).

---

(1)  http://eur-lex.europa.eu/legal-content/ro/TXT/PDF/?uri=CELEX:02006R1907-20140410&from=EN

(2)  http://eur-lex.europa.eu/LexUriServ/LexUriServ.do?uri=OJ:L:2008:353:0001:1355:ro:PDF

(3)  http://eur-lex.europa.eu/LexUriServ/LexUriServ.do?uri=OJ:L:2012:167:0001:0123:ro:PDF

(4)  http://eur-lex.europa.eu/LexUriServ/LexUriServ.do?uri=OJ:L:2012:201:0060:0106:ro:PDF

(5)  http://eur-lex.europa.eu/legal-content/RO/TXT/PDF/?uri=CELEX:32013R1271&from=EN

(6)  În CV-urile lor, candidații ar trebui să indice, cel puțin pentru perioada de cinci ani în cursul căreia au dobândit experiența într-o funcție de conducere la nivel înalt: (1) denumirea și natura funcțiilor de conducere deținute, (2) numărul de angajați aflați în subordine în perioada în care au deținut funcțiile respective, (3) dimensiunea bugetelor gestionate și (4) numărul de niveluri ierarhice superioare și inferioare, precum și numărul de posturi existente la același nivel ierarhic cu cel al candidatului.

(7)  Statutul funcționarilor și Regimul aplicabil celorlalți agenți ai Uniunii Europene: http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:RO:PDF

(8)  http://echa.europa.eu/documents/10162/13555/final_mb_45_2013_eligibility_crit_guid_en.pdf

(9)  Statutul funcționarilor Uniunii Europene și Regimul aplicabil celorlalți agenți ai Uniunii Europene: http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:RO:PDF

(10)  http://ec.europa.eu/civil_service/docs/official_policy_en.pdf

(11)  Comitetul de selecție se va asigura că vorbitorii nativi ai acestor limbi nu vor beneficia de un avantaj necuvenit.

(12)  Statutul funcționarilor Uniunii Europene și Regimul aplicabil celorlalți agenți ai Uniunii Europene: http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:RO:PDF

(13)  Statutul funcționarilor Uniunii Europene și Regimul aplicabil celorlalți agenți ai Uniunii Europene: http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:RO:PDF

(14)  European Commission, Directorate-General for Human Resources and Security, Unit for Senior Management & CCA, SC11 8/62, B-1049 Brussels.

(15)  JO L 8, 12.1.2001, p. 1.

---